Augustus: ’n Man vir altyd en ’n Paaiboelie – romanza.co.za
Augustus: ’n Man vir altyd en ’n Paaiboelie
by Romanza aan July 26, 2017 0 Kommentaar
’N MAN VIR ALTYD – Marilé Cloete
Hierdie omnibus is ’n samestelling van drie van Marilé Cloete se vorige Romanzas, Man van min woorde, Man met ’n missie en Man van sy woord.
Ná twintig jaar is Lourens terug om sy regmatige plek in sy dogter se lewe in te neem. Maar wat van Bianca? Kan hy verwag dat sy die seer van die verlede vergeet en nuut begin?
Skatryk Eduard Swiegelaar is sewe jaar gelede in die teenwoordigheid van sy sexy trofeevrou doodgeskiet. Jojo Richter moet uitvind wat werklik gebeur het.
Die moord op ’n gesiene ou bok, en sy jong blaar se moontlike aandeel daaraan, fassineer Jojo egter minder as die stories oor die weduwee se nuwe blyplek. Soos die storie van die haaslipseuntjie wat op ’n stormnag verdrink het, en sedertdien aan mense verskyn voor hulle sterf of verdwyn.
Wat op Crystal Crags gebeur, bly egter op Crystal Crags en so is dit al die afgelope eeu.
White trash gebore, is Zaan Mentz nou welaf ná haar man se moord. Sy voel uiteindelik veilig toe sy haar droomhuis aan die rand van ŉ misterieuse strandmeer koop – ver weg van haar stiefkinders se giftige dampkring.
Op die Crystal Crags-landgoed het verandering egter nog altyd die ongeluksvoël se ongebore kuikens aan die eiers laat pik en die Duiwelsdriehoek se gramskap gewek.
Terwyl Jojo die gebeure van ŉ enkele oggend ontrafel, dobber die geheime wat vir langer as ŉ honderd jaar verswyg is boontoe en in albei gevalle staan Zaan in die brandpunt.
Wilna Adriaanse: “Chanette beskik oor die vermoë om met baie drade te weef en aan elkeen van haar karakters ŉ unieke stem te gee.”
Ander boeke in die Jojo Richter-reeks … Nou beskikbaar by LAPA Uitgewers: http://bit.ly/2ux4WTw